Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 141/13/8806	Košice, 14.5.2013
EEČ : 2-65-148-2013

U Z N E S E N I E

Trestná vec:	obvinený XXXXX 
Prečin:	Sexuálne zneužívanie podľa § 202 odsek 1 písmeno b Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od leta roku 2011 do 10. 02. 2013 v katastri obce Ďurkov, okres Košice - okolie, viackrát vykonal s XXXXX pohlavný styk za finančnú odmenu, pričom vedel, že menovaná nedovŕšila 18 rok veku, 

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:
Uznesením vyšetrovateľa OR PZ, Odbor kriminálnej polície Košice - okolie sp. zn. ČVS: ORP-78/OEK-KS-2013 zo dňa 11. 02. 2013 bolo vznesené obvinenie XXXXX pre prečin sexuálneho zneužívania podľa § 202 ods. 1 Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu vyšetrovania bol vypočutý obvinený XXXXX, ktorý poprel spáchanie trestného činu. Uviedol, že poškodenú nepozná. Dodal, že od roku 1998 je impotentný.

Svedkyňa XXXXX uviedla, že celú záležitosť si vymyslela a nie je pravdou, že obv. XXXXX mal s ňou pohlavný styk. Obvineného vôbec nepozná.

Svedkyňa XXXXX uviedla, že celú záležitosť pozná iba z vyrozprávania XXXXX.

Zo znaleckého posudku znalca z odboru sexuológia vyplýva, že somatické ochorenia, ktorými obvinený trpí, majú za následok poruchy erekcie.

Podľa § 215 ods. 1 písm. a/ Trestného poriadku prokurátor zastaví trestné stíhanie, ak je nepochybné, že sa nestal skutok, pre ktorý sa trestné stíhanie vedie.

V priebehu vyšetrovania bola vypočutá poškodená XXXXX, ktorá uviedla, že s obvineným nemala pohlavný styk, že ho nepozná a že celú záležitosť ohľadne pohlavného styku s obvineným si vymyslela.

Vzhľadom na vyššie uvedené skutočnosti bolo potrebné rozhodnúť tak, ako je to uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor